Malika: Lawan-nni m iɣenna ɣef umezruy imaziɣen d talit iwaɛren imi tutlayt taqbaylit tella tettwaḥqar di tmurt-is yarnu win ar iɛerḍen ad t-id yessebgen yezme ad as-d-yass wayen n diri. Asmi yewweḍ ɣer Fransa iceggeɛ-aɣ-id agemmay n tmaziɣt, imir baba ur tyaɛjib ara lḥal,yenna-d wagi ad aɣ-yawi ɣer lḥebs wagi, ihedder s teqbaylit berra, aqbayli mi ara t-yaf akka ihedder-as s teqbaylit, aqbayli yesɛa l’accent kabyle, ad t-iwali akken ur yessin ara taɛrabt netta ad as-yehdar s teqbaylit dɣa winna ad as-id-yettara s taɛrabt dɣa ad yezɛef. Dɣa ad as-yini: nekk d aqbayli heddreɣ-ak s teqbaylit err-iyi-d s teqbaylit. Yella mecṭuḥ ad yaweḍ s axxam ad yini“a yemma yemma leqbayel ad heddren s taɛrabt, ad ttun tutlayt-nsen”. Yella meẓẓi, yella yesɛa 12 n yiseggasen di leɛmeṛ-is, yiwen wass nekcem ɣer texxamt nheddaṛ, netta yessen tarumit mliḥ netta yettabaɛ amaṭaf wis 3 iḥemmel-itt aṭas dɣa imi ara yecɛel ṛṛadyu yemma tessexs-it, tenna-d ččanaɣ yiṛumyen. Dɣa yeqqim akk-agi yenna-d: “asmi ara yimɣureɣ ad erreɣ aẓawan n teqbaylit-agi d atrar”, sakdeɣ-t akka-gi susmeɣ, ihi atan yusa-d wass-nni yuɣal uẓawan n teqbaylit d atrar. Yiwen wass diɣen yenna-iyi-d bɣiɣ ad akemsteqsiɣ: nekkni d leqbayel?.